
Komisija informē, ka no ieinteresētā piegādātāja 2026.gada 18.augusta pēcpusdienā saņemti jautājumi.

Atbilstoši nolikuma 1.5.3.punktam, ja ieinteresētais piegādātājs laikus pieprasa papildu informāciju par iepirkuma procedūras dokumentos iekļautajām prasībām, iepirkuma komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.

Ņemot vērā, ka atbilžu sagatavošanai objektīvi ir nepieciešama vismaz 1 (viena) darba diena, kā arī, ņemot vērā noteikto piedāvājumu sagatavošanas termiņu, iepirkuma komisija konstatē, ka ieinteresētais piegādātājs laikus nav uzdevis jautājumus par iepirkumu un attiecīgi atbildes uz jautājumiem netiks sniegtas.

